CELEX: 62015CN0322
Language: sk
Date: 2015-06-29 00:00:00
Title: Vec C-322/15: Návrh na začatie prejudiciálneho konania, ktorý podal Tribunale Amministrativo Regionale per il Lazio (Taliansko) 29. júna 2015 – Google Ireland Limited, Google Italy Srl/Autorità per le Garanzie nelle Comunicazioni

28.9.2015   
            
            
               SK
            
            
               Úradný vestník Európskej únie
            
            
               C 320/15
            
         Návrh na začatie prejudiciálneho konania, ktorý podal Tribunale Amministrativo Regionale per il Lazio (Taliansko) 29. júna 2015 – Google Ireland Limited, Google Italy Srl/Autorità per le Garanzie nelle Comunicazioni
   (Vec C-322/15)
   (2015/C 320/21)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Amministrativo Regionale per il Lazio
   
      Účastníci konania pred vnútroštátnym súdom
   
   
      Žalobkyne: Google Ireland Limited, Google Italy Srl
   
      Žalovaný: Autorità per le Garanzie nelle Comunicazioni
   
      Prejudiciálna otázka
   
   Bráni článok 56 Zmluvy o fungovaní Európskej únie (ZFEÚ) uplatneniu napadnutého rozhodnutia Autorità per le Garanzie nelle Comunicazioni č. 397/13/CONS a príslušných ustanovení vnútroštátneho právneho predpisu, ktoré uvedený úrad vykladá v tom zmysle, že vyžadujú komplexný „ekonomický informačný systém“ (nevyhnutne vypracovaný v súlade s talianskymi účtovnými štandardmi) o hospodárskych činnostiach týkajúcich sa talianskych spotrebiteľov, čo je odôvodnené cieľmi ochrany hospodárskej súťaže, ktoré však nutne súvisia s rôznymi obmedzenejšími inštitucionálnymi funkciami tohto orgánu na ochranu plurality v danom sektore, a namierené proti poskytovateľom, ktorí nie sú zahrnutí do pôsobnosti vnútroštátnych právnych predpisov upravujúcich uvedený sektor (kodifikovaná právna úprava v oblasti audiovizuálnych a rozhlasových mediálnych služieb), a to konkrétne proti vnútroštátnemu poskytovateľovi, ktorý vykonáva služby len pre svoju sesterskú spoločnosť založenú podľa írskeho práva, ako aj, s odkazom na uvedenú sesterskú spoločnosť, proti poskytovateľovi, ktorý nemá sídlo na vnútroštátnom území ani na tomto území nevykonáva činnosť prostredníctvom zamestnancov na vnútroštátnom území, t. j. ide o opatrenie obmedzujúce voľný pohyb služieb v rámci Európskej únie v rozpore s článkom 56 Zmluvy?